419 RUBIACEAE: GEOGRAPHIA. 420 
usque ad Brasiliae provinciam Sa. Catharina persequi possu- 
mus, alteram eodem loco collectam et simul e Guiana Gallica 
vidi, nisi schedulae casu commutatae erant; tertia Brasiliae 
australi propria, quarta Antillana jam a cl. Swartz descripta. 
Distributione simili (aeque ac Hamelia patens Jacq.) at magis 
dilatata Coutarea hexandra K. Sch. (Coutarea speciosa Aubl.) 
gaudet; nam a ditione Mexicana usque ad Brasiliam australem 
et Argentinam tendit. Indumento variabili nunc tomento 
densissimo nunc glabritie completa instructa haec species 
auetores in errorem intulit, ita ut in species plures multipli- 
caverint. Manettia his relationibus haud absimilis ditionem 
Quitensem et Peruvianam introit et species numerosas inter 
se habitu saepius valde discrepantes profert. Hindsia genus 
typicum Oreadum; Alseis species 2 vel forsan plures Austro- 
Brasilienses praebet, quibus alia Panamensis et alia Colum- 
biensis imperfecte cognita se adjungunt. 
Rondeletieae maxima pro parte Americanae ultra dimi- 
dium generum in Florae Brasiliensis ditionem propellunt. 
Genus typicum autem, quod in ditione Mexicana, iu America 
centrali et insulis Antillanis et in Columbia ipsa species tam 
multas genuit, in ditione Hylaeae mihi speciem unicam solam 
obtulit. Genus Sickingiae ab auctoribus: prioribus vulgo inter 
о 
Cinchoneas positum et paulo ante species 3 vix notas inclu- 
dens, nune autem ad 14 auctum fere totum Brasiliense est; 
3 species modo Venezuelam et Columbiam incolunt. Genera 
monotypica, Carphalea Africana exclusa, in America vigent; 
Rhachicallis in insulis Antillanis, Pallasia et Chalepophyllum 
in Guiana, Phitopis in provincia Peruviana Maynas, Остапа 
et Schenckia, ulterior Rondeletiae affinis in Brasilia australi 
habitant. Lindenia quamquam extrabrasiliensis tamen propter 
distributionem singularem geographicam hoc loco commemo- 
randa: species duas America centralis et Mexico alunt, tertiam 
a genere omnino non diversam insulae Fidjienses. 
Inter Condamineeas genera Rustiae et Pogonopodis verbis 
paucis adumbrare volo. Prior nunc 6 vel 7 species praebet, 
quarum 3 vel 4 silvas prope Rio de Janeiro ornant, alia in 
Hylaea, alia in Columbia crescunt ambae ad genus nunc de 
letum Henleae pertinentes, ultima in America centrali habitat. 
Proxime affinis sed optime diversa est monotypica Tresanthera, 
arbor speciosa in silvis ad littora sinus Mexicani obvia. Po- 
gonopus generi Boreali-Americano Pinckneyae affinis duas spe- 
cles habet, altera Centrali-Americana et in littoribus Colum- 
biensibus et Venezuelensibus haud infrequens jam a cl. Jacquin 
sub nomine Macrocnemi speciosi descripta iterum iterumque 
pro planta nova habita, altera ab his loeis longe remota in 
provinciis interioribus Americae australis extratropicae exstat 
et in republica Argentina et Boliviensi non deest. 
Hedyotideae, quae in orbe gerontogaeo genera plurima 
pro parte valde multiformia explicant, Brasiliam tribus solis 
ornant. Oldenlandia species D praebet, 2 Oreades autochthonas 
aliis quibusdam Mexicanis foliis angustissimis insignibus af- 
fines, 2 alias plantas ruderales fere totius orbis tropici, ulti- 
mam herbam pygmaeam palustrem in America australi nempe 
a Bahia usque ad metropolin imperii neenon ad litus Oceani 
Pacifici a Peruvia usque ad ditionem Chilensem dispersam et 
saepius frequentissimam. Plantula parva saepissime ignorata 
et pluries deseripta in America ulla affini non gaudet ; 
alia quae cum hac affinitate conjuncta in Abyssinia crescit. 
Leptoscela monotypica Oreadem inhabitat. Lipostoma jam a 
cl. D. Dox conditum, dein propter habitum mirabiliter Cocco- 
cypselo similem inepte cum hoc genere conjunctum, 2 species 
in provincia Rio de Janeiro vigentes praebet. 
Mussaendeae intra limites Florae Brasiliensis 10 genera 
evolvunt. Cassupa et Patima monotypicae, prior in provincia 
do Alto Amazonas Isertiae affinis, ulterior Guianensis prope 
ad Sabiceam accedere videtur, ita ut cl. BarLLon eam ad hoc 
genus transposuerit. Schradera, Gonzalagunia, Sabicea et 
Coccocypselum usque ad insulas Antillanas et Americam cen- 
tralem et ditionem Mexicanam progrediuntur, ulteriores tres 
valde variabiles in species nimis numerosas divulsae. Som- 
merae species altera ditionem Mexicanam ornat, altera optime 
diversa ab illa spatio lato sejuncta in viciniis oppidi Manáos 
reperta est; tali modo primo visu habitum Sabiceae simulat, ut 
eam e speciminibus Sabiceae umbellatae relegerim. Pentagonia 
praecipue in America centrali exstat, ex Hylaea speciem uni- 
cam inter materiem Martianam valde imperfectam, tamen 
structura peculiari foliorum et inflorescentiae optime recogno- 
scendam vidi. Hippotis genus Peruvianum et Columbiense, 
quocum Tammsia et Pentagonia et Sommera affinitate arcte 
conjunctae sunt; e mea sententia, non ut cl. Hooker FIL. 
indicavit, ad Catesbaeeas sed ad Mussaendeas pertinent. Sa- 
bicea (sicut Bertiera e tribu sequente) ad genera pauca Ru- 
biacearum pertinent, quae speciebus pluribus quoque in Africa 
conspiciuntur. 
Hamelieae in Brasilia genera 4 praebent. Натейа pa- 
tens planta vulgatissima e republica Argentina per omnem 
Americam australem usque ad insulas Antillanas, ditionem 
Mexicanam et peninsulam Floridae dispersa indumento varia- 
bili ut Coutarea obducta in species plures nequaquam charac- 
teribus gravibus diversas divulsa est. Altera species H. lutea 
Rohr ad ripas fluminis Amazonum iterum iterumque collecta 
similiter sed minus late dispersa et multo rarior. Bertiera 
duabus speciebus mihi notis gaudet, altera B. Guianensis Aubl. 
ab insula Trinitatis per Guianam ad Hylaeam haud infrequens, 
altera B. parviflora Spruce Najadea. Hoffmannia in America 
centrali species plurimas exhibens etiam in Peruvia et Co- 
lumbia nonnullas offert; in provincia Rio de Janeiro et in 
australioribus Brasiliae unica peculiaris provenit. Bothriospora 
monotypica Guianensis. 
Contra Gardenieae genera plura explicant. Praesertim 
ills quae dioecia perfecta, quamquam in floribus masculinis 
stilus et in foemineis antherae effoetae observantur, insignia 
sunt, Brasilia abundat; variabilitate vasta e. g. in generibus 
Amajouae, Basanacanthae et Alibertiae species distinguere dif- 
ficillimum est. His 3 in Brasilia probabiliter centrum dis- 
tributionis est, quia hoc loco formas plurimas exhibent, quam- 
quam omnia usque ad insulas Antillanas et Americam centralem 
procedunt. Stachyarrhena ex Hylaea tantum nota, Melanopsi- 
dium in silvis secus litus Oceani Atlantici in provincia Rio 
de Janeiro et Bahia, Kotehubaea in Guiana crescit, ambo ul- 
teriora monotypica. Genus Duroiae Hylaeam et species unica 
Guianam incolit. 
E generibus hermaphroditis Randia speciebus in orbe 
gerontogaeo tam dives. iu America australi unica tantum 
